C 51/40
FI
Euroopan unionin virallinen lehti
31.1.2022
Kanne 9.12.2021 – OC v.
EUH (Asia T-770/21) (2022/C 51/53) Oikeudenkäyntikieli: ranska Asianosaiset Kantaja: OC (edustajat: asianajajat L. Levi ja N. Flandin) Vastaaja: Euroopan ulkosuhdehallinto (EUH)
Vaatimukset Kantaja vaatii, että unionin yleinen tuomioistuin — ottaa tämän kanteen tutkittavaksi ja toteaa sen perustelluksi tämän seurauksena — kumoaa 10.9.2020 tehdyn päätöksen, joka on annettu tiedoksi 11.2.2021 ja jolla nimittävä viranomainen hylkäsi kantajan Euroopan unionin virkamiehiin sovellettavien henkilöstösääntöjen 24 artiklan nojalla esittämän avustus­ pyynnön — tarvittaessa kumoaa nimittävän viranomaisen 31.8.2021 tekemän päätöksen hylätä kantajan 10.9.2020 tehdystä päätöksestä 6.5.2021 esittämä oikaisuvaatimus — velvoittaa vastaajan korvaamaan kaikki oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantaja vetoaa neljään kanneperusteeseen.
1) Ensimmäinen kanneperuste, jonka mukaan perusteluvelvollisuutta on laiminlyöty ja oikeutta tulla kuulluksi on loukattu.
2) Toinen kanneperuste, jonka mukaan menettelysääntöjä ja toimivallan jakamista koskevia sääntöjä on rikottu.
Kantaja väittää tältä osin, että EUH:n sihteerin olisi pitänyt tehdä päätös aloittaa hallinnollinen tutkinta.
3) Kolmas kanneperuste, jonka mukaan EUH on tehnyt ilmeisiä arviointivirheitä käyttämänsä työpaikkakiusaamisen määritelmän osalta ja rikkonut Euroopan unionin virkamiehiin sovellettavien henkilöstösääntöjen 12 a artiklaa.
4) Neljäs kanneperuste, jonka mukaan huolenpitovelvoitetta on laiminlyöty.
Kanne 14.12.2021 – Trend Glass v.
EUIPO (ECO STORAGE) (Asia T-777/21) (2022/C 51/54) Oikeudenkäyntikieli: puola Asianosaiset Kantaja: Trend Glass sp. z o.o.
(Radom, Puola) (edustaja: asianajaja J. Gwiazdowska) Vastaaja: Euroopan unionin teollisoikeuksien virasto (EUIPO)